armvectores/hy_wikipedia_2023 huggingface dataset:
Քո ձեռքերում կյանքն է

«Քո ձեռքերում է կյանքը» (ռուս.՝ «В твоих руках жизнь»), խորհրդային գեղարվեստական ֆիլմը, որը նկարահանել է ռեժիսոր Նիկոլայ Ռոզանցևը Արկադի Սախնինի «Պատերազմի արձագանքը» (ռուս.՝ «Эхо войны») ակնարկի հիման վրա։ Ֆիլմը պատմում է խորհրդային սակրավորների սխրանքի մասին։


== Սյուժե ==
Ֆիլմի հիմքում դրված են 1957 թվականին Կուրսկում տեղի ունեցած իրական իրադարձությունները (ակնարկում՝ Էնսկ)։ Հայրենական մեծ պատերազմից 15 տարի անց սակրավորները պետք է ականազերծեն քաղաքը լքած գերմանացիների թողած զինամթերքի պահեստը։ Պայթյունի սպառնալիքի տակ է գտնվում նման դժվարությամբ նորից վերակառուցված քաղաքը…


== Դերերում ==
Օլեգ Ստրիժենով – կապիտան Դուդին (այդ դերի համար և Օ. Ստրիժենովի «Պիկովայա տիկին» օպերայում Գերմանի դերի համար առաջադրվել է Լենինյան մրցանակի)
Իոսիֆ Կուտյանսկի – Պավել Ստեպանովիչ
Վիկտոր Չեկմարյով – գնդապետ
Անատոլի Յուշկո – Մոժարով
Կլարա Լուչկո – Նաստյա Իվլևա
Մարինա Ստրիժենովա – Պոլինա, կապիտան Դուդինի կինը
Ելենա Կոռնիլովա – Կատյա
Ռեզո Չխեիձե – Պայչաձե
Իգոր Եֆիմով – Բաննիկ
Ալեքսանդր Աֆանասև – Անուլին
Սվետլանա Մազովեցկայա – գործարանի աշխատող
Տուլկուն Տաջիև – Հասանով
Իննա Ֆյոդորովան – Նաստյայի հարևանուհին
Առնոլդ Կուրբատով – ՎանինԷպիզոդներում՝

Անատոլի Ալեքսեև, Լյուդմիլա Գլազովա, Լյուբով Մալինովսկայա, Վիկտոր Բիրցև, Ստեպան Կռիլով
Ալեքսանդր Լարիկով, Բորիս Մուրավյով, Գենադի Նիլով, Նիկոլայ Պենկով, Գալինա Տեպլինսկայա
Թամարա Տիմոֆեևա, Արկադի Տրուսով, Օլեգ Խրոմենկով, Ադոլֆ Շեստակով, Նիկոլայ Բաժենով


== Նկարահանող խումբ ==
Բեմադրող ռեժիսոր՝ Նիկոլայ Ռոզանցև
Սցենարի հեղինակներ՝ Լեոնիդ Ագրանովիչ, Արկադի Սախնին
Ռեժիսոր՝ Ն. Ռուսանովա
Բեմադրող օպերատոր՝ Կոնստանտին Ռիժով
Օպերատոր՝ Լ. Ալեքսանդրով
Բեմադրող նկարիչ՝ Բորիս Բուրմիստրով
Կոմպոզիտոր՝ Օլեգ Կարավայչուկ
Հնչյունային օպերատոր՝ Գրիգորի Էլբերտ
Երգի տեքստի հեղինակ՝ Ս. Բելիկովա
Խմբագիր՝ Ա. Վիտոլ
Տնօրեն՝ Պ. Բորիսովա


== Հետաքրքիր փաստեր ==
Նույն սյուժեով, նույն 1958 թվականին ռեժիսորներ Ալեքսանդր Գորդոնը և Անդրեյ Տարկովսկին նկարահանել են «Այսօր պաշտոնանկություններ չեն լինի» (ռուս.՝ «Сегодня увольнения не будет») ֆիլմը։


== Տեխնիկական տվյալներ ==
Սև-սպիտակ, տևողությունը՝ 91 րոպե։


== Ծանոթագրություններ ==


== Արտաքին հղումներ ==
Запорожье на кончике пера » Запорожье на видео и в кино › "В твоих руках жизнь"
Փետրվար

Փետրվար (լատիներեն՝ Februārius mēnsis «Ֆեբրուուսի ամիս»), տարվա երկրորդ ամիսն է, իր հռոմեական Febriaius անունն ստացել է լատիներեն februum բառից, որը նշանակում է «մաքրում» և կապված է այդ ամսում կատարվող հռոմեացիների Februa մաքրագործության արարողության հետ։
Մեր թվարկությունից 56 տարի առաջ Հուլիոս Կեսարի հրամանով կատարված օրացույցի բարեփոխումից հետո փետրվարը դարձավ երկրորդ ամիսը և ուներ 29 օր։
Հետագայում ամիսներից մեկը ի պատիվ Հուլիոս Կեսարի կոչվեց Հուլիս, իսկ դրան հաջորդող օգոստոս ամիսն էլ՝ Օգոստոս կայսեր պատվին։ Բայց օգոստոսն ուներ միայն 30 օր, իսկ հուլիսը՝ 31։ Մի բան, որ ընդգծում էր Կեսարի գերազանցությունը Օգոստոս կայսեր նկատմամբ։ Որոշվեց օգոստոս ամսվա օրերի թվին ավելացնել մեկ օր և այդ օրը վերցրեցին փետրվարից։ Այսպիսով փետրվար ամսին, որը կապված էր հռոմեական չար աստծո անվան հետ, մնաց 28 օր։ Միայն նահանջ տարին է մեկ օրով ավելանում և դառնում 29 օր։

Փետրվարը հայկական տոմարում համընկնում է մեհեկան ամսվա հետ։ Այդ ամսին մեծ տոնախմբություն էր կատարվում ի պատիվ Միհրի, որը զրադաշտական աստված էր։ Նա մարմնավորում էր արեգակը և կրակը։ Միհրի պաշտամունքը իր ժամանակին եղել է հեթանոսական Հայաստանում։ Միհրին նվիրված տաճարները կոչվում էին մեհյան, որից էլ առաջացել է մեհեկան անունը։


== Փետրվար ամսին նշվող տոներ ==
Շրի Լանկայի անկախության օրը՝ փետրվարի 4-ին։
Ամուսնության համաշխարհային օրը՝ երկրորդ կիրակին։
Սուրբ Վալենտինի օրը՝ փետրվարի 14-ին։
Սերբիայի ազգային օրը՝ փետրվարի 15-ին։
Կանադայի դրոշի օրը՝ փետրվարի 15-ին։
Խնձորի օր ԱՄՆ-ում՝ փետրվարի 20-ին։
Մայրենիի համաշխարհային օրը՝ փետրվարի 21-ին։
Մեքսիկայի դրոշի օրը՝ փետրվարի 24-ին։
Էստոնիայի անկախության օրը՝ փետրվարի 24-ին։
Ազատության օրը Քուվեյթում՝ փետրվարի 26-ին։
Դոմինիկյան Հանրապետության անկախության օրը՝ փետրվարի 27-ին։
Արևի ազգային օրը Արգենտինայում՝ փետրվարի 29-ի նահանջ օրը, չորս տարին մեկ։


== Հայաստանում նշվող օրեր ==
Փետրվարի 13-ին նշվում է տերընդեզը։
Փետրվարի 19-ին՝ Հովհաննես Թումանյանի ծննդյան օրը, նշվում է գիրք նվիրելու օրը։
Փետրվարի 21-ին նշվում Մայրենի լեզվի օրը։


== Անուն ==
Մի շարք ժողովուրդների մոտ փետրվարն ունի լատինական ծագումից տարբերվող անուն։ Այսպես, ֆիններն ասում են helmikuu՝ մարգարտի ամիս, ուկրաիներեն՝ лютий, խորվաթերեն veljača՝ մեծ։ Լիտվաներեն ասում են vasaris, որը ծագում է vasara՝ «ամառ» բառից։ Թուրքերեն Șubat անունը սիրիական «շաբաթ»-ից է։


== Առանձնահատկություններ ==
Սովորական տարիներին ունենալով ընդամենը 28 օր՝ փետրվարը միակ ամիսն է, որի ժամանակ հմնարավոր է, որ չլինի լիալուսին։ Վերջին անգամ այդպիսի բան եղել է 1999 թ., հաջորդը լինելու է 2018 թ.։
Միակ ամիսն է, որ ունի օրերի փոփոխական քանակ։ Սովորական տարիներին օրերի քանակը 28 է, նահանջ տարիներին՝ 29։


== Ծանոթագրություններ ==
Ռոբերտսոն շրջան (այլ կիրառումներ)

Ռոբերտսոն շրջան, կարող է վերաբերել՝

Ռոբերտսոն շրջան - ԱՄՆ Թենեսի նահանգի 95 վարչական միավորներից մեկը
Ռոբերտսոն շրջան - ԱՄՆ Կենտուկի նահանգի 105 վարչական միավորներից մեկը
Ռոբերտսոն շրջան - ԱՄՆ Տեխաս նահանգի 254 վարչական միավորներից մեկը
Թուրքմեն (Արեշի գավառ, այլ գյուղ)

Թուրքմեն, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 86 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Թրամփ Թաուեր

Թրամփ Թաուեր (Թրամփի աշտարակ, անգլ.՝ Trump Tower), 58 հարկանի երկնաքեր Նյու Յորքում (բարձրությունը՝ 202 մետր)։ Գտնվում է Հինգերորդ պողոտայում՝ 56-րդ փողոցի խաչմերուկում։ Օգտագործվում է խառը ձևաչափով (գրասենյակներ, հյուրանոց, շքասենյակներ)։ Երկնաքերը նախագծել են Դոնալդ Թրամփը և «Equitable Life Assurance Company» ընկերությունը։ Կառույցի շինարարությունն ավարտվել է 1983 թվականի նոյեմբերի 30-ին։
2006 թվականին «Ֆորբս» ամսագիրը Թրամփ Թաուերը գնահատել է 318 միլիոն ԱՄՆ դոլար։
2015 թվականի հունիսի 16-ին իր աշտարակում Դոնալդ Թրամփը հայտարարել է նախագահական մրցավազքի մեջ մտնելու մասին։ 2016 թվականի նոյեմբերի 9-ին Թրամփն աշտարակում հայտարարել է ԱՄՆ նախագահական ընտրություններում իր հաղթանակի մասին։
2017 թվականի հունվարի 11-ին Թրամփն իր առաջին մամուլի ասուլիսն է տվել որպես ԱՄՆ-ի ընտրված նախագահ։


== Պատմություն ==

Դեր Սքութի նախագծած Թրամփի աշտարակը կառուցվել է այն հատվածում, որտեղ նախկինում գտնվել է 1929 թվականին ճարտարապետական վերակառուցման անցած «Bonwit Teller» խանութը։ Շենքը Թրամփը ձեռք է բերել 1979 թվականին՝ քաղաքում նրա տեղում առաջին «գերշքեղ երկնաքերի» կառուցման նպատակով։ «Trump Organization»-ն ապամոնտաժել է Հինգերորդ պողոտայի և 56-րդ փողոցի վրա գտնվող խանութը և դրա տեղում կանգնեցվել է Թրամփի աշտարակը։ Շինարարական աշխատանքներն իրականացրել է «HRH Construction» ընկերությունը։ Շինարարությունը ղեկավարել է Բարբարա Ռեսը, որը նույնպես աշխատել է Թրամփի որոշ այլ նախագծերի վրա, իսկ հետո խորհրդակցել է Թրամփին մինչև 1996 թվականը։ Այդ ժամանակ Ռեսն առաջին կինն էր, որը նշանակված էր ղեկավարելու Նյու Յորքի կարևորագույն շինություններից մեկը։


== Համաշխարհային մշակույթում ==
Թրամփի աշտարակում են տեղի ունեցել «Խավարի ասպետը։ Լեգենդի վերածնունդը» (2012) ֆիլմի նկարահանումները։
Թրամփի աշտարակի տեսարանն օգտագործվել է «Grand Theft Auto» (1997) խաղի դիմերեսի վրա։


== Տես նաև ==
Նյու Յորքի երկնաքերներ


== Ծանոթագրություններ ==
Չերկասովկա (այլ կիրառումներ)

Չերկասովկա, կարող է վերաբերել՝

Չերկասովկա - գյուղ, Ուկրաինայի Խմելնիցկիի մարզի Վինկովեցկի շրջանում
Չերկասովկա - գյուղ, Ուկրաինայի Պոլտավայի մարզի Պոլտավայի շրջանում
Իշմուխամետովո (գյուղ, Ֆյոդորովսկի շրջան)

Անվան այլ կիրառումների համար տե՛ս՝ ԻշմուխամետովոԻշմուխամետովո (ռուս.՝ Ишмухаметово, բաշկիրերեն՝ Ишмөхәмәт), գյուղ Ռուսաստանի, Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 88 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիտ (Կուբենայի վտակ)

Սիտ (ռուս.՝ Сить), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի աջ ափում՝ 89 կմ հեռավորության վրա։ Գետի երկարությունը 97 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005894
Հիդրոլոգիական ուսումնասիրությունների կոդը - 103000589
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (142501-142600)

Աստերոիդների ցանկ (142401-142500)  • Աստերոիդների ցանկ  • Աստերոիդների ցանկ (142601-142700)
 Աստերոիդների ցանկ (142401-142500)  • Աստերոիդների ցանկ  • Աստերոիդների ցանկ (142601-142700)
Ոչբռնության միջազգային օր

Ոչբռնության միջազգային օրը (ՄԱԿ-ի լեզուներով. անգլ.՝ International Day of Non-Violence, իսպ.՝ Día Internacional de la No Violencia, չինարեն՝ 国际非暴力日, ռուս.՝ Международный день ненасилия, ֆր.՝ Journée internationale de la non-violence) նշվում է հոկտեմբերի 2-ին՝ Մահաթմա Գանդիի ծննդյան օրը։ 
2004 թվականի հունվարին իրանցի Նոբելյան մրցանակակիր Շիրին Էբադին ընդունել է Մումբայում տեղի ունեցած համաշխարհային սոցիալական համաժողովում արտասահմանցի ուսանողներին հինդի ուսուցանող դասախոսի՝ ոչբռնության միջազգային օրը Փարիզում անցկացնելու առաջարկը։ Այս գաղափարն աստիճանաբար գրավել է Հնդկաստանի Կոնգրեսի կուսակցության որոշ առաջնորդների հետաքրքրությունը, մինչև 2007 թվականի հունվարին Նյու Դելիում չընդունվեց Սաթյագրահի խորհրդաժողովի բանաձևը, որը նախաձեռնել էր Հնդկական ազգային կոնգրեսի նախագահ և Միացյալ առաջադիմական դաշինքի նախագահ Սոնյա Գանդին և արքեպիսկոպոս Դեսմոնդ Տուտուն, որը կոչ էր արել Միավորված ազգերի կազմակերպությանն ընդունել այդ գաղափարը։ 
2007 թվականի հունիսի 15-ին Միավորված ազգերի կազմակերպության գլխավոր ասամբլեան քվեարկել է հոկտեմբերի 2-ը Ոչբռնության միջազգային օր հռչակելու օգտին։ ՄԱԿ-ի գլխավոր ասամբլեայի բանաձևը խնդրել է ՄԱԿ-ի համակարգի բոլոր անդամներին հոկտեմբերի 2-ը նշել «պատշաճ կերպով և տարածել ոչբռնության ուղերձը, այդ թվում՝ հասարակության լուսավորության և իրազեկման միջոցով»։
Նյու Յորքում ՄԱԿ-ի փոստային վարչակազմը հատուկ ծրար է պատրաստել ի հիշատակ այդ իրադարձության՝ ՄԱԿ-ին առընթեր Հնդկաստանի մշտական ներկայացուցչությունում Հնդկաստանի դեսպանի խնդրանքով։


== Տես նաև ==
Խաղաղության միջազգային օր
Մարդկանց համերաշխության միջազգային օր


== Ծանոթագրություններ ==


== Արտաքին հղումներ ==
Պաշտոնական կայք
Տեղեկատվություն Մոհանդաս Կ. Գանդիի հետ կապված տարբեր ֆիլատելիստական նյութերի մասին
Աստերոիդների ցանկ (260901-261000)

Աստերոիդների ցանկ (260801-260900)  • Աստերոիդների ցանկ  • Աստերոիդների ցանկ (261001-261100)
 Աստերոիդների ցանկ (260801-260900)  • Աստերոիդների ցանկ  • Աստերոիդների ցանկ (261001-261100)
Ֆրոնտովոե (գյուղ, Նախիմովի շրջան)

Անվան այլ կիրառումների համար տե՛ս՝ ՖրոնտովոեՖրոնտովոե (ուկրաիներեն՝ Фронтове, Ղրիմի թաթարերեն՝ Otarköy), գյուղ Ուկրաինայի Սևաստոպոլի Նախիմովի շրջանում։ Բնակավայրը նախկինում նաև անվանվել է Օտարկոյ։
2001 թվականի տվյալներով Ֆրոնտովոե գյուղում բնակվում էր 996 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պացոկի հիդրոէլեկտրակայաններ

Պացոկիի հիդրոէլեկտրակայաններ (Պացոկի ջրաէլեկտրակայաններ), 7 հիդրոէլեկտրակայաններից կազմված կասկադ Նորվեգիայի և Ռուսաստանի սահմանին՝ Պացոկի գետի վրա։


== Նկարագրություն ==
Պացոկի գետը սկիզբ է առնում Ինարի լճից (Ֆինլանդիա) և իր երկայնքի մեծ մասը հանդիսանում է Նորվեգիայի և Ռուսաստանի միջև սահմանային գետ։ Գետի վրա տեղակայված են ինչպես ռուսական, այնպես էլ նորվեգական հիդրոէլեկտրակայաններ։ Հիդրոէէլեկտրակայանների աշխատանքային գրաֆիկը կարգավորվում է միջազգային պայմանավորվածությունների հիման վրա (1957 թ.-ի դեկտեմբերի 18-ին ԽՍՀՄ-ի և Նորվեգիայի միջև Պացոկի գետի հիդրոէլեկտրակայանները շահագործելու մասին կնքված պայմանագիր, 1959 թ.-ի ապրիլի 29-ին ԽՍՀՄ-ի, Նորվեգիայի և Ֆիլանդիայի միջև Ինարի լճի, նրանից սնվող հիդրոէլեկտրակայանների համատեղ օգտագործման մասին պայմանագիր)։ Ռուսական հիդրոկայանների արտադրած85 % էլեկտրականությունը արտահանվում է, հիմնականում Նորվեգիա։ Հիդրոէլեկտրակայանների հանգույցները աշխատում են ավտոմատ համակարգով։
Պացոկի հիդրոէլեկտրակայանի ռուսական հանգույցները ընդգրկված են «ՏԳԿ-1» ՓԲԸ-ի մեջ և աշխատում է Ռուսաստանյան միասնական էներգոհամակարգից անջատ։
Էլեկտրակասկադը ներառում է հետևյալ հիդրաէլեկտրակայանները՝ Կայտանյան, Յանիսկոսի, Րայկոսկի, Հևասկոսի, Սքուգֆոսի, Մելկեֆոսի և Բորիսգլեբսկյան հիդրոէլեկտրակայանները։
Բոլոր ջրաէլեկտրակայանների ամբողջական հզորությունը 275,9 Մեգավատտ է, միջին տարեկան արտադրանքը կազմում է 1475 միլիոն Կիլովատտ-ժամ։


== Համեմատական աղյուսակ ==


== Արտաքին հղումներ ==
Պացոկիի հիդրոէլեկտրակայանի կայք Archived 2016-11-01 at the Wayback Machine.
Պացոկիի հիդրոէլեկտրակայանի մասին տեղեկատվություն
The Comics Journal

The Comics Journal, կոմիքսների մասին ամերիկյան ամսագիր, որը նվիրված ոլորտի ինդուստրիայի և նոր աշխատանքների քննադատական վերլուծական նորություններին։ Հայտնի է դարձել կոմիքսների հեղինակների հետ ծավալուն հարցազրույցների և կտրուկ քննադատական արձագանքների շնորհիվ, քանի որ ամսագրի խմբագրությունը այն կարծիքին է, որ կոմիքսները արվեստի գործեր են և հետևաբար, պետք է գնահատվեն ամենաբարձր չափանիշներով


== Պատմություն ==
«The Comics Journal»-ի պատմությունը սկսվել է 1976 թվականից, երբ խմբագիր Գերի Գրոտը և հրատարակիչ Մայքլ Քեթրոնը ձեռք են բերել «The Nostalgia Journal»-ը, որը  «The Buyer’s Guide for Comics Fandom»-ի ոչ այնքան մեծ մրցակիցն է։
Այդ ժամանակ Գրոտը և Քեթրոնն արդեն թողարկել են ձայնագրությունների հավաքածուների համար նախատեսված նմանատիպ «Sounds Fine» պարբերականը։ 27-րդ համարից (1976 թվական, հուլիս) անունը փոխվել է` դառնալով «The New Nostalgia Journal», իսկ 37-րդ թողարկումից (1977 թվական, դեկտեմբեր) հրատարակությունն ընդունել է ամսագրի ձևաչափը և սկսել է կոչվել «The Comics Journal»։ Ամսագրի կարգախոսն էր «Որակյալ հրատարակություն կոմիքսների իսկական երկրպագուի համար» արտահայտությունը (անգլ.՝ «a quality publication for the serious comics fan»)։
«The Comics Journal»-ը հաճախ է քննադություններ հրապարակել և ամսագիրն ինքն էլ հաճախ է ենթարկվել քննադատության։ Մինչև 2009 թվականի նոյեմբերը ամսագիրը հրատարկվել է ամիսը երկու անգամ։ Այնուհետև այն փոխել է ձևաչափը` գլխավորապես առցանց տարբերակին անցնելով։


== Մրցանակներ ==


== Ծանոթագրություններ ==
Աստերոիդների ցանկ (316601-316700)

Աստերոիդների ցանկ (316501-316600)  • Աստերոիդների ցանկ  • Աստերոիդների ցանկ (316701-316800)
 Աստերոիդների ցանկ (316501-316600)  • Աստերոիդների ցանկ  • Աստերոիդների ցանկ (316701-316800)
(6731) Հիեյ

(6731) Հիեյ (անգլ.՝ Hiei), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 24-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,638301 ա. մ., առավելագույնը մոտենում է 2,0277 ա. մ. հեռավորության վրա և հեռանում 3,2489 ա. մ.։ Արեգակի շուրջ մեկ ամբողջական պտույտ է կատարում 1565,25 երկրային օրվա ընթացքում, իր ուղեծրով շարժվելով միջինում 0,229995 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6731) Հիեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իտերո դե լա Վեգա

Իտերո դե լա Վեգա (իսպ.՝ Itero de la Vega), բնակավայր և մունիցիպալիտետ Իսպանիայում, մտնում է Պալենսիյա գավառի, Կաստիլիյա և Լեոն ինքնավար համայնքի մեջ։ Մունիցիպալիտետը գտնվում է Տերրա-դե-Կամպոս շրջանի կազմում։ Զբաղեցրած տարածքը 21 կմ² է։ Բնակչությունը 180 մարդ (2010 թվականին)։ Հեռավորությունը գավառական մայրաքաղաքից 30 կմ է։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2016-04-30 at the Wayback Machine.
Ջոկո Վիլինկ

Ջոն "Ջոկո" Վիլինկ (սեպտեմբերի 8, 1971(1971-09-08), Նոր Անգլիա, ԱՄՆ), ամերիկացի փոդքասթեր, հեղինակ, մարտարվեստի վարպետ և Միացյալ Նահանգների նավատորմի թոշակառու։ Նա Իրաքյան պատերազմի ընթացքում ծառայության համար արժանացել է արծաթե և բրոնզե աստղերի։ Ռամադի ճակատամարտի ընթացքում Վիլինկը վաշտի հրամանատար էր։


== Վաղ տարիներ ==
Վիլինկը ծնվել և մեծացել է Նոր Անգլիայում։ Նա ԱՄՆ-ի նավատորմում ծառայության է անցել 1990 թվականին։


== Ռազմական կարիերա ==
Վիլինկը ութ տարի իր զինվորական պարտականությունները կատարեց որպես ծովային նավատորմի շարքային մինչ ԱՄՆ ենթասպայական դպրոց հաճախելու իրավունք ստանալը։ Նա 2006 թվականին նա տեղափոխվեց Իրաքի Ռամադի քաղաք։ Իր ծառայության ընթացքում նա աշխատել է նաև նավատորմի որպես հրահանգիչ։ 2010 թվականին 20 տարի ծառայելուց հետո նա թոշակի անցավ։


== Հետռազմական կարիերա ==
Վիլինկը բրազիլական ջիու-ջիցու մարտարվեստով էր զբաղվում և Դին Լեստերի կողմից արժանացել է սև գոտու։ 
Վիլինկը Լեյֆ Բաբինի հետ հիմնում է Էշելոն ճակատ ընկերությունը, որը բարդ պրոբլեմներին իրենց փորձառությունների վրա հիմնված և բազմաթիվ առաջնորդական մարտահրավերներից դասեր քաղած լուծումներ էր առաջարկում։ 
 Նա և Բաբինը համահեղինակեցին "Էքստրեմալ ղեկավարություն․ Ինչպես ԱՄՆ ռազմածովային նավատորմը ղեկավարել և հաղթել" առաջնորդության ձեռնարկըԹիմ Ֆերիսի, Յո Ռոգանի և Սեմ Հարիսի փոգքասթերում ներկայանելուց հետո Վիլինկը սկսեց իր շաբաթական Յոկո փոդքասթը,։ Էկո Չարլսի հետ 2015 թվականի դեկտեմբերի 22-ինէ անդրադառնալով պատերազմի, առաջնորդության, ջիու-ջիտույի, վարժությունների և Ռազմածովային նավատորմից դասեր քաղելու թեմաներին։
Ներկայումս Վիլինկը բնակվում է Սան Դիեգոյում, Կալիֆորնիա։


== Ծանոթագրություններ ==
Լեզ Օլիեռ սյուր Էրիե

Լեզ Օլիեռ սյուր Էրիե (ֆր.՝ Les), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 921 մարդ, բնակչության խտությունը` 121.50 մարդ/կմ²։ Բնակավայրը զբաղեցնում է 7.58 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 110 կմ հարավ, Պրիվա քաղաքից` 9 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 556 աշխատունակ (15-64 տարեկան) բնակիչ, որոնցից ակտիվ էին 398-ը, իսկ ոչ ակտիվները` 158։ Ակտիվության ցուցանիշը կազմում է 71,6 %։ 398 աշխատունակ մարդկանցից աշխատել է 353 անձ (188 տղամարդ և 165 կին)։ Գործազուրկ են եղել 45 անձ (21 տղամարդ և 24 կին)։ 158 անաշխատունակներից 19-ը եղել են աշակերտներ կամ ուսանողներ, 80-ը` թոշակառուներ, իսկ 59-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայկ Մելքումյան

Հայկ Հունանի Մելքումյան (1913, Բերդ, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն-), մանկավարժ, Երկրորդ համաշխարհային պատերազմի մասնակից, ՀԽՍՀ վաստակավոր ուսուցիչ, ԽՄԿԿ անդամ։


== Կենսագրություն ==
Ծնվել է 1913 թվականին։ Ճաշակել է որբության դառնությունները։ Բերդի յոթամյա դպրոցն ավարտելուց հետո տեղափոխվել է Երևան, դարձել պահածոների գործարանի բանվոր։ 1934 թվականին ավարտել է Երևանի մանկավարժական ուսումնարանը, ապա 1938 թվականին Երևանի Խաչատուր Աբովյանի անվան հայկական մանկավարժական ինստիտուտի հայոց լեզվի և գրականության ֆակուլտետը։ Աշխատանքի է նշանակվել լուսժողկոմատում որպես տեսուչ և մեթոդիստ։
1939 թվականին զորակոչվել է բանակ, ընդունվել զինվորական դպրոց։ Նրանց զորամասը՝ 249-րդ հրաձգային գունդը, տեղափոխվել է ֆիննական ռազմաճակատ։ Հաշտության պայմանագիր կնքելուց հետո զարամասը տեղափոխվում է Կույբիշև։ 1941 թվականի հունիսի սկզբին 117-րդ հրաձգային դիվիզիայի կազմում 140-րդ գունդը ևս ուղարկվել է արևմուտք։
1941 թվականի հունիսի 26-ին հրաձգային գունդը պաշտպանական կռիվներ է մղում գերմանացիների դեմ, անհավասար մարտերում սկսում նահանջել։ Հայկ Մելքումյանը մասնակցել է Գրոդնո, Մինսկ, Ռագաչով, Ժլոբին, Բոբրույս, Չերնիգով քաղաքների մատույցներում ծավալված պաշտպանական մարտերին։ 1942 թվականի դեկտեմբերին զորամասն ընկնում է շրջապատման մեջ, որի հետևանքով Հայկ Մելքումյանը գերեվարվում է, տեղափոխվում համակենտրոնացման ճամբար։ 1943 թվականի հոկտեմբերին մի խումբ ընկերների հետ փախչում է ճամբարից և միանում խորհրդային զորքերին։ Հինգ տարի թիկունքում աշխատելուց հետո 1948 թվականին վերադառնում է Երևան, դասավանդում Երևանի տարբեր դպրոցներում։ 1961 թվականին նշանակվել է «Սովետական դպրոց» թերթի խմբագրության բաժնի վարիչ։ ՀԽՍՀ Գերագույն խորհրդի հրամանագրով նրան շնորհվել է վաստակավոր ուսուցչի կոչում։ Թերթի հիմնադրման 50-ամյակի հանդիսության օրը պարգևատրվում է Գերագույն խորհրդի պատվոգրով։


== Ծանոթագրություններ ==
Սանջինետո

Սանջինետո (իտալերեն՝ Sangineto), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1469 մարդ, բնակչության խտությունը կազմում է 153,428 մարդ/կմ²։ Զբաղեցնում է 27,5 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ 0982։
Բնակավայրի հովանավորն է Սուրբ Մարիա դելլա Նևեն։ Տոնը նշվում է ամեն տարի օգոստոսի 5-ին։


== Ծանոթագրություններ ==
Գոլջիի ապարատ

Գոլջիի ապարատ, էնդոպլազմային ցանցի հետ սերտորեն կապված հարթ, միաշերտ մեմբրաններից կազմված խորշեր, խողովակների, ակոսների և բշտիկների համակարգ է, որտեղ ձևավորվում են լիզոսոմները, վակուոլները և սեկրետները, ընթանում է կուտակվում և դուրս են բերվում փոխանակության նյութերը։ Գոլջի կոմպլեքսը մասնակցում է պլազմային թաղանթի գոյացմանը։ 
1889 թ. հայտնաբերել է իտալացի Կամիլո Գոլջին։
Այս օրգանոիդը բնորոշ է բոլոր կորիզավոր բջիջներին։ Այն կատարում է շատ ֆունկցիաներ՝ պլազմային թաղանթի վրա սինթեզված սպիտակուցների, ածխաջրերի, լիպիդների մոլեկուլների փոխակերպում, դրանց տարբեր խմբերի միացում, բարդ սպիտակուցների առաջացում և այլն։ Գոլջիի ապարատում են առաջանում լիզոսոմները և պերօքսիսոմները։ 


== Գործառույթ ==
Գոլջիի ապարատի ֆունկցիան էնդոպլազմային ցանցի թաղանթների վրա սինթեզված սպիտակուցների, ածխաջրերի, լիպիդների մոլեկուլների կուտակումն է և փաթեթավորումը։ Բացի դրանից, այստեղ սինթեզվում են լիպիդներ և ածխաջրեր (պոլիսախարիդներ)։
Կասումլո

Կասումլո (վրաց.՝ კასუმლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 400 մետր բարձրության վրա։ Շրջկենտրոն Մառնեուլից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2299 մարդ։


== Ծանոթագրություններ ==
Միխնովկա (այլ կիրառումներ)

Միխնովկա, կարող է վերաբերել՝

Միխնովկա - գյուղ Ռուսաստանի Սմոլենսկի մարզի Սմոլենսկի շրջանի կազմում
Միխնովկա - գյուղ Ուկրաինայի Խմելնիցկիի մարզի Տեոֆիպոլի շրջանում
1969

1969 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1969 թվականն է, 
XX դարի 69-րդ տարին։


== Դեպքեր ==
Հուլիսի 20 - Տիեզերագնաց Նիլ Արմստրոնգն առաջին քայլերն է կատարում Լուսնի վրա՝ լինելով առաջին մարդը պատմությունում։
Հունվարի 3 - Միխայել Շումախեր, գերմանացի ավտոմրցարշավորդ
Հունվարի 7 - Լուիս Գարսիա Պոստիգո, մեքսիկացի ֆուտբոլիստ, հարձակվող
Հունվարի 18 - Դեյվ Բատիստա, ամերիկացի պրոֆեսիոնալ ըմբիշ
Հունվարի 19 - Պրեդրագ Միատովիչ, հարավսլավացի նախկին ֆուտբոլիստ և Ռեալ Մադրիդի նախկին սպորտային տնօրեն
Փետրվարի 1 - Գաբրիել Բատիստուտա, արգենտինացի ֆուտբոլիստ
Փետրվարի 13 - Ջոյս դիԴոնատո, ամերիկացի օպերային երգչուհի
Մարտի 1 - Խավիեր Բարդեմ, իսպանացի դերասան
Ապրիլի 6 - Փոլ Ռադ, ամերիկացի դերասան
Ապրիլի 28 - Ռենե Զելվեգեր, ամերիկացի դերասանուհի, պրոդյուսեր
Մայիսի 14 - Քեյթ Բլանշետ, ավստրալիացի դերասանուհի
Մայիսի 19 - Աբրահամ Ռուսսո, փոփ երգիչ
Մայիսի 26 - Անժելիկա Վարում, ռուս և խորհրդային էստրադային երգչուհի, դերասանուհի, ՌԴ վաստակավոր արտիստ (2011)
Հունիսի 15 - Այս Քյուբ, ամերիկացի ռեփեր, կինոդերասան
Հունիսի 15 - Օլիվեր Կան, Դարպասապահ ֆուտբոլ
Հուլիսի 30 - Սայմոն Բեյքեր, ամերիկացի դերասան, ռեժիսոր և պրոդյուսեր է
Հուլիսի 31 - Դավիթ Սիրավյան, հայ նկարիչ
Հուլիսի 31 - Անտոնիո Կոնտե, իտալացի ֆուտբոլիստ և գլխավոր մարզիչ
Վարդան Սեդրակյան- էպոսագետ, հՀ նախագահի թեկնածու


== Ծնունդներ ==
Փետրվարի 18 - Լիլիթ Սողոմոնյան, հայ նկարիչ
Ապրիլի 19 - Ժուժա Պոլգար,  հունգարացի, ապա ամերիկյան շախմատիստուհի, գրոսմայստեր (1991), աշխարհի ութերորդ չեմպիոնուհին (1996-1999)։
Մայիսի 1 - Ուես Անդերսոն, ռեժիսոր, դերասան, սցենարիստ, պրոդյուսեր
Օգոստոսի 6 - Արմեն Մարտիրոսյան, հայ եռացատկորդ։ Փակ մարզասրահում Եվրոպայի առաջնության բրոնզե մեդալակիր (1996), 1996 թվականի Ուսանողական խաղերի արծաթե մեդալակիր։


== Մահեր ==
Հունվարի 6 - Ջուզեպպե Վիանի, իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում, հատկապես աչքի է ընկել Ինտերում և Լացիոյում
Ապրիլի 6 - Բորիս Ստեչկին, հիդրոաերոմեխանիկայի և ջերմատեխնիկայի բնագավառի խորհրդային գիտնական
Մայիսի 10 - Խորխե Սալամեա, կոլումբիացի գրող, պետական և հասարակական գործիչ
Հունիսի 6 - Արա Սարգսյան, հայ քանդակագործ, մանկավարժ
Սեպտեմբերի 1 - Հակոբ Սալախյան, հայ գրականագետ, բանասիրական գիտությունների թեկնածու
Լևոն Թյությունջյան, հայ գծանկարիչ
Շուշանիկ Մանուչարյանց, խորհրդային կուսակցական աշխատող
Մայիս 19 - Արսեն Երկաթ, բանաստեղծ
Հունիսի 15 - Սարգիս Աբրահամյան, հայ արձակագիր, մանկավարժ, մշակությանի գործիչ (ծ. 1915)
Հունիսի 22 - Ջուդի Գառլենդ, ամերիկացի դերասանուհի և երգչուհի։ (ծնվ. 1922)
Հուլիս 11 - Նաիրի Զարյան, հայ բանաստեղծ, արձակագիր, թատերագիր, հրապարակագիր և թարգմանիչ (ծ. 1900)
Հուլիսի 16 - Գուրգեն Մահարի, գրող, բանաստեղծ, արձակագիր, գրականագետ (ծ. 1903)
Հոկտեմբերի 27 - Կորյուն Ազրոյան, հայ արձակագիր, գրաքննադատ, լրագրող (ծ. 1903)
Դեկտեմբեր 15 - Կոստան Զարյան, արձակագիր, բանաստեղծ, գրականագետ
Ժորժ Շահպարոնյան

Ժորժ Շահպարոնյան (1897, Գանձակ, Ռուսական կայսրություն - 1956, Լոս Անջելես, Կալիֆոռնիա, ԱՄՆ), հայազգի թառահար։


== Կենսագրություն ==
Ժորժ Շահպարոնյանը ծնվել է 1897 թվականին Գանձակում (ներկայում՝ Գյանջա, Ադրբեջան)։ Փոքր տարիքից նվագել է թառ, հանդես եկել երաժշտական միջոցառումներում։ 1919 թվականից նվագել է «Սուրաբյան թատերախմբում», որի հետ շրջագայել է Հյուսիսային Կովկասում, Կ. Պոլսում։ 
1920-ական թվականների սկզբներին կնոջ՝ Ժենյա Շահպարոնյանի հետ մեկնել է Փարիզ։ Նվագել է Միշա Ազնավուրյանի օպերետային խմբում, եղել գեղարվեստական ղեկավար։ 1927 թվականին կնոջ հետ տեղափոխվել է ԱՄՆ. շուրջ 25 տարի ապրել են Նյու Յորքում, ապա՝ Լոս Անջելեսում։ Հանդես են եկել համերգներով, արժանացել բարձր գնահատականի։ Կատարել է իր հորինած մեղեդիները։
Ժորժ Շահպարոնյանը մահացել է 1956 թվականին Լոս Անջելեսում։
Աբատեջո

Աբատեջո (իտալերեն՝ Abbateggio), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 435 մարդ, բնակչության խտությունը կազմում է 26 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 65020, հեռախոսային կոդ՝ 085:


== Ժողովրդագրություն ==
Բնակչություն


== Կապի տվյալներ ==
Պաշտոնական կայք՝ http://www.comune.abbateggio.pe.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անտառային բալլադ

«Անտառային բալլադ», 1972 թվականի խորհրդային ֆիլմ, որը նկարահանվել է «Ղազախֆիլմ» կինոստուդիայում ռեժիսորներ Նուրմուխան Ժանտուրինի և Գուկ Ին Ցոյի կողմից՝ Ադիա Շարիպովի «Պարտիզանի դուստրը» փաստավավերագրական վիպակի մոտիվներով։
Ֆիլմը երկու անընդմեջ Համամիութենական կինոփառատոնների դափնեկիր է. VI կինոփառատոնում (1973 թվական)՝ կնոջ դերի լավագույն կատարման համար հատուկ մրցանակ է ստացել փոքրիկ դերասանուհի Բագլան Երժանովան, իսկ VII կինոփառատոնում (1974 թվական) ֆիլմն ստացել է մրցանակ «ռազմահայրենասիրական թեմայի մշակման համար»։


== Սյուժե ==
Պատերազմի առաջին օրերին արևմտյան սահմանին ծառայող խորհրդային սպայի դուստր 10-ամյա Այգուլի մայրը զոհվում է, և աղջիկը մենակ է մնում գրավված տարածքում։ Ֆաշիստները գտնում են ղազախ աղջկան, և գերմանացի սպա Ֆոլմերը որոշում է նրան Գերմանիա ուղարկել որպես էկզոտիկ հուշանվեր՝ «ասիացի Ռուսաստանից»՝ իր կնոջը ծառայելու համար։ Բայց բելառուսական պարտիզանների հետ կապված տղան՝ Ֆեդյան և նրա պապը՝ Տիմոֆեյը կարողանում են գողանալ Այգուլին և թաքցնել գյուղում։ Աղջկան և պարտիզանին որոնելիս ֆաշիստները պատժիչ ակցիա են կազմակերպում՝ համատարած խուզարկություններ կատարելով գյուղում, սակայն աղջկան գտնել չեն կարողանում։ Ֆեդյայի աչքի առաջ սպանում են նրա պապին։ Ֆոլմերը հրաման է տալիս կախել գյուղի յուրաքանչյուր 6-րդ բնակչին, մինչև աղջկան չհանձնեն։ Այգուլն ինքն է գնում գերմանացիների մոտ։ Բայց Ֆոլմերը կնոջ համար «նվեր» ուղարկել, այնուամենայնիվ, չի կարող. գյուղն արդեն շրջապատված է պարտիզաններով։


== Գրական և իրական հիմք ==
Ֆիլմը նկարահանվել է գրող Ադի Շարիպովի «Պարտիզանի դուստրը» (1963) փաստավավերագրական վիպակի մոտիվներով. նա 1941 թվականի ամռանը հայտնվել է շրջապատման մեջ, ակտիվ մասնակցություն է ունեցել Բելառուսում պարտիզանական ջոկատներից մեկի կազմակերպմանը, որը մտել է Տիմոֆեյ Կորոտչենկոյի 2-րդ Կլետնյան պարտիզանական բրիգադի կազմը, եղել է վաշտի հրամանատար, ապա պարտիզանական բրիգադի կոմիսար, պարտիզանների շրջանում հայտնի է եղել որպես «ղազախ Սաշկա»։
Վիպակի սյուժեն ունի իրական հիմք․ ջոկատում իսկապես եղել է փոքր ղազախ աղջիկ՝ Մայան՝ լեյտենանտ Ժիլբեկ Ագադիլովի դուստրը, որի պատմությունը, ինչպես նաև նրա լուսանկարը բավական հայտնի է։


== Դերերում ==
Բագլան Երժանովա – Այգուլ
Նատալյա Սերգիևսկայա – Վերա
Յակով Օվչուկով-Սուվորով – Ֆեդյա
Դանիլ Իլչենկո – Տիմոֆեյ պապ
Ելենա Ավակովա – Մարիա
Օլժաբայ Մուսաբեկով – Մուսա
Անատոլի Չեբոտարյով – Պետեր, գերմանացի ուսուցիչ
Վալերի Ստրուկով – Ֆոլմեր
Դանիել Նետրեբին – Պրոշկա
Իգոր Բոգոլյուբով – Կրիվոլապով
Նուրժուման Իխտիմբաև – պարտիզանական ջոկատի կոմիսար
Գուլժան Ասպետովա – մայր
Աննա Պավլովա – Պելագեա Պետրովնա, ուսուցիչ
Իյ Մարքս – տատիկ
Հայնց Բրաուն – Շտոլց
Գեորգի Նիկոլաենկո – Նիկոլաենկո
Գաբրիել Բոյչենկո – էպիզոդ
Սերգեյ Պեչորին – էպիզոդ


== Ծանոթագրություններ ==


== Գրականություն ==
Дмитрий Снегин — Да, опять про войну (Худож. фильм «Лесная баллада») // Казахстанская правда, 29 октября 1972
Лесная баллада // Советские художественные фильмы: 1966—1967. — М.: Нива России, 1995. — стр. 58


== Արտաքին հղումներ ==
Лесная баллада // Госфильмофонд России
Лесная баллада Archived 2021-04-13 at the Wayback Machine. // Казахфильм
В канун 75-й годовщины Великой Победы киностудия «Казахфильм» оцифровала и выложила в свободный доступ фильм на своем Youtube-канале.
Լումաս

Լումասը համայնքի կարգավիճակ ունեցող վարչական միավոր Ալբանիայի Բերատի շրջանում։ Տեղակայված է Կենտրոնական Ալբանիայի Բերատի գավառի Բերատի շրջանում։ Բնակչությունը 2011 թվականի տվյալներով կազմում է 3,981 մարդ։


== Ծանոթագրություններ ==
Մարիոս Անտոնիադիս

Մարիոս Անտոնիադիս (հուն.՝ Μάριος Αντωνιάδης, մայիսի 14, 1990, Նիկոսիա, Կիպրոս), կիպրոսցի ֆուտբոլիստ, պաշտպան։ Հանդես է գալիս «Պանիոնիոս»-ի և Կիպրոսի ազգային հավաքականի կազմում։


== Ակումբային կարիերա ==


=== «ԱՊՕԷԼ» ===
Մարիոս Անտոնիադիսը «ԱՊՕԷԼ» ֆուտբոլային ակումբի սան է։ Թիմի հիմնական կազմում իր դեբյուտը Մարիոսը նշել է 2008 թվականի մայիսի 10-ին՝ «Անորտոսիս»-ի դեմ խաղում։
Կիպրոսի առաջնությունում իր հաջորդ հանդիպումը նա անցկացրել է 2011 թվականի մայիսի 7-ին՝ մասնակցելով «ԱԵԿ»-ի դեմ խաղին։
2012/13 մրցաշրջանում Մարիոսը մասնակցել է 6 հանդիպման, և դարձել է երկրի չեմպիոն։ Եվրոպայի լիգայում իր դեբյուտը Անտոնիադիսը նշել է 2013 թվականի դեկտեմբերի 12-ին՝ «Այնթրախտ»-ի դեմ խաղում։
Թիմի կազմում իր առաջին գոլը Մարիոսը խփել է 2014 թվականի ապրիլի 26-ին՝ «Էրմիս»-ի դեմ խաղում։


=== «Պանիոնիոս» ===
2016 թվականի հուլիսի 1-ին Մարիոս Անտոնիադիսը տեղափոխվել է հունական «Պանիոնիոս»։


== Միջազգային կարիերա ==
Կիպրոսի ազգային հավաքականի կազմում Մարիոսը իր դեբյուտը նշել է 2012 թվականի նոյեմբերի 14-ին՝ Ֆինլանդիայի հավաքականի դեմ խաղում։


== Ձեռքբերումներ ==
Կիպրոսի չեմպիոն - 2008/09, 2010/11, 2012/13, 2013/14, 2014/15
Կիպրոսի գավաթակիր - 2007/08, 2013/14, 2014/15
Կիպրոսի սուպերգավաթակիր - 2008, 2009, 2011, 2013


== Ծանոթագրություններ ==


== Արտաքին հղումներ ==
Профиль на сайте ФК АПОЭЛ
Զուտերվաուդե

Զուտերվաուդե (հոլ.՝ Zoeterwoude ( արտասանություն)), համայնք Նիդերլանդների Հարավային Հոլանդիա մարզում։ Տարածքը 21,24 կմ² է, բնակչությունը՝ 8.328 (2011 թ.)։ Մեկ շնչի տարեկան միջին եկամուտը 13.900 եվրո է։
Նինա Աբրամչիկ

Նինա Աբրամչիկ (բելառուս․՝ Ніна Ляўковіч, օրիորդական ազգանունը` Լևկովիչ, գրական կեղծանունը` Նինա Ռոսա, մարտի 20, 1916(1916-03-20), Šani, Պրուժանսկի գավառ, Գրոդնոյի նահանգ, Ռուսական կայսրություն - հունվարի 27, 2004(2004-01-27), Ֆրանսիա), բելառուս հասարակական-քաղաքական գործիչ, գրող։
Նիկոլայ Աբրամչիկի կինն է։


== Կենսագրություն ==
Ավարտել է Բելառուսական վիլենյան գիմնազիան, սովորել է Վելենյան Ստեֆան Բատորիա ինստիտուտում, եղել է Բելառուսական ուսանողական միության անդամ։ 1939 թվականից աշնանը ուսուցչությամբ է զբաղվել Պրուժանի շրջանում։ 1941 թվականից ապրել է Բեռլինում, որտեղ ամուսնացել է Նիկոլայ Աբրամչիկի հետ։ Աշխատել է «Առավոտ» օրաթերթում և Բելառուսական ինքնաօգնության կոմիտեում։
Ապրել է Փարիզի Վիլեպենտ արվարձանում։ Թաղված է Փարիզի Պեր-Լաշեզ գերեզմանատանը, իր ամուսնու կողքին։


== Հրատարակչական գործունեություն ==
Բելառուսական ինքնաօգնության կոմիտեն Բեռլինում 1942 թվականի կեսերից սկսել է պարբերաբար թողարկել գրքեր և բրոշյուրներ, որը Նիկոլայ Աբրամչիկի և նրա կնոջ վաստակն էր։ 1942 թվականի ամռանը Աբրամչիկի օգնությամբ հրատարակվել են Յակուբ Կոլասի «Սիմոն-երաժշտություն », Լարիսա Գենիյուշի «Ад родных ніў» ստեղծագործությունները։ Նրանցից առաջինը մինչպատերազմական վիլնյուսյան հրատարակչության վերահրատարակումն է, իսկ երկրորդը տպագրության է պատրաստել Վիտովտ Տումաշը` օգտվելով այն տեքստերից, որոնք հրապարակվել են «Առավոտ» թերթում և Պրահայից ուղարկվել են հեղինակի կողմից։ Երկու գրքերն էլ միաժամանակ հրատարակվել են Պրահայի «Պոլիտիկա» տիպոգրաֆիայում և 1942 թվականին սեպտեմբերին գովազդվել «Առավոտ» թերթի էջերում։

1942-1943 թվականերին Նինա Աբրամչիկը վերամշակել է և հրապարակել է մի քանի գրքեր։
«Բելառուսը երգերի մեջ», հանրահայտ երգերի և հայրենական բանաստեղծությունների  ժողովածու
«Гісторыя Беларусі ў картах», վերամշակվել է ըստ Նիկոլայ Աբրամչիկի դասախոսությունի, որոնք նա 1941-1942 թվականներին կարդացել է Բեռլինում բելառուսագիտության դասընթացի ժամանակ։ Թողարկվել է 3500 տպաքանակով և տարածվել է Բելաստոկի և Վարշավայի բելառուսական դպրոցներում։
«Калядныя песьні», 20 բելառուսական կոլյադների հավաքածու, որոնք վերմշակել է հոգևորական Վիկտոր Շուտովիչը։
«Пад гоман вясёлы», բելառուսական 30 հայտնի երգերի, ռոմանսների և չաստուշկաների հավաքածու։


== Ծանոթագրություններ ==


== Արտաքին հղումներ ==
Алег Гардзіенка (21 траўня 2009)։ «БНС: Спроба стварэння беларускага ўраду»։ Першая суполка, прысьвечаная ваеннай гісторыі Беларусі։ Վերցված է 2015-08-27 
Юры Туронак (27 чэрвеня 2009)։ «Беларуская кніга пад нямецкім кантролем»։ Беларуская інтэрнэт—бібліятэка։ Արխիվացված է օրիգինալից 2016-03-05-ին։ Վերցված է 2015-08-27
Ֆիլիպ Մախարաձե

Անվան այլ կիրառումների համար տե՛ս՝ Մախարաձե (այլ կիրառումներ)Ֆիլիպ Իեսեևի Մախարաձե (վրաց.՝ ფილიპე იესეს ძე მახარაძე, ռուս.՝ Филипп Иесеевич Махарадзе մարտի 9, 1868(1868-03-09), Գոնեբիզկար, Օզուրգեթի գավառ, Քութայիսի նահանգ, Կովկասի փոխարքայություն, Ռուսական կայսրություն - դեկտեմբերի 10, 1941(1941-12-10), Թբիլիսի, Վրացական ԽՍՀ, ԽՍՀՄ), վրացի բոլշևիկ հեղափոխական և խորհրդային պետական գործիչ, գրականագետ։ Կոմունիստական կուսակցության անդամ (1903)։
Սովորել է Վարշավայի անասնաբուժական ինստիտուտում։ Ուսանողական շրջանում հարել է տեղի սոցիալ-դեմոկրատական շարժմանը։ 1893 թվականին ձերբակալվել է և արտաքսվել հայրենիք։ 1903 թվականին ընտրվել է ՌՍԴԲԿ Կովկասյան միութենական կոմիտեի անդամ։ Մասնակցել է 1905-1907 թվականների Ռուսական հեղափոխությանը։ 1915 թվականին դարձել է ՌՍԴԲԿ Կովկասյան բյուրոյի անդամ։ Մասնակցել է Թիֆլիսի սովետի կազմակերպմանը (1917)։ Եղել է ՌՍԴԲ(բ)Կ 7-րդ համառուսաստանյան (ապրիլյան) կոնֆերանսի պատվիրակ։ 1917 թվականի հոկտեմբերին ընտրվել է ՌՍԴԲ(բ)կ Կովկասյան երկրային կոմիտեի անդամ։ 1918-1921 թվականներին ընդհատակյա աշխատանք է կատարել Վրաստանում։ 
1921 թվականին ընտրվել է Վրաստանի Հեղկոմի նախագահ, 1922 թվականից՝ Վրաստանի Կենտգործկոմի նախագահ, այնուհետև եղել է Անդրֆեդերացիայի Պետպլանի, Վրաստանի ժողկոմխորհի, Անդրֆեդերացիայի Կենտգործկոմի նախագահ։ 1938-1941 թվականներին եղել է Վրաստանի Գերագույն սովետի Նախագահության նախագահը։ 
Եղել է նաև ԽՄԿԿ 12-րդ, 13-րդ, 15-18-րդ համագումարների պատվիրակ։ ԽՄԿԿ 15-րդ համագումարում ընտրվել է Կենտրոնական վերստուգիչ հանձնաժողովի անդամ։ Մասնակցել է նաև Կոմինտերնի 2-րդ կոնգրեսին (1920)։ 
Պարգևատրվել է Լենինի շքանշանով։


== Ծանոթագրություններ ==
Մոքալաքներ

Մոքալաքներ (վրացերերեն մոքալաքե - քաղաքացի), քաղաքային բնակչության խավ Վրաստանում։ Ձևավորվել է XVII դարում, հիմնականում Հայաստանից գաղթած և Թիֆլիսում ու Գորիում բնակություն հաստատած հայերից (մինչև XIX դ․ սկիզբը մոքալաքները գրեթե միայն հայերն էին)։ Սկզբում մոքալաքներ էին կոչվում բոլոր քաղաքաբնակները։ Բայց հետագայում մոքալաքներ դառնում է մի տեսակ պատվանուն, որ շնորհում էին վրաց թագավորները Թիֆլիս և Գորի քաղաքների այն բնակիչներին, որոնք ունեին քաղաքային հին ծագում և վճարում էին հատուկ հարկ՝ մախթա։ Մոքալաքների իրավունքները ձևակերպվել են Վախթանգ VI թագավորի կազմած օրենսգրքում։ Մոքալաքները հիմնականում առևտրականներ էին և արհեստավորներ (նաև պետական պաշտոնյաներ), որոնք մեծ դեր էին խաղում երկրի տնտեսական կյանքում, կազմում էին քաղաքային բնակչության հիմնական հարկատու զանգվածը։ Վրաստանը Ռուսաստանին միանաւուց (1801) հետո Մոքալաքների խավը աստիճանաբար վերացել է։
Ամրագոմ (Էջմիածնի գավառ)

Անվան այլ կիրառումների համար տե՛ս՝ Թեզխարաբ (այլ կիրառումներ)Ամրագոմ, գյուղ Արևելյան Հայաստանում, Երևանի նահանգի Էջմիածնի գավառում։ Գտնվում է Վաղարշապատ քաղաքից հարվ-արևմուտք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Jah Khalib

Jah Khalib (Ջա Խալիբ, Ջահ Խալիբ, իրական անունը Բախտիյար Մամեդով; սեպտեմբերի 29, 1993(1993-09-29), Ալմաթի, Ղազախստան), ադրբեջանական ծագմամբ ղազախստանցի ռուսալեզու ռեփեր, երգիչ և պրոդյուսեր։


== Կենսագրություն ==
Բախտիյար Մամեդովը ծնվել է 1993 թվականի սեպտեմբերի 29-ին Ալմաթիում։ Հայրը՝ ադրբեջանցի է, մայրը՝ ղազախուհի։ Մանուկ հասակից սիրել է ռեփ-երաժշտությունը։ Սովորել է երաժշտական դպրոցի սաքսոֆոնի դասարանում։ Ավարտել է Ղազախստանի Կումանգազիի անվան ազգային կոնսերվատորիայի երաժշտագիտության և կառավարման ֆակուլտետը։
Բիթմեյքերի և սաունդ-պրոդյուսերի դերում աշխատել է ղազախստանցի բազմաթիվ ռեփերների հետ, որոնց շարքում են` PR’OXY, Santos, Antrax, Hirosima և ուրիշներ։ Սկսելով մենակատարի կարիերա՝ վերցրել է Jah Khalib բեմական անունը։ Ըստ նրա Khalib-ը հորինված բառ է, իսկ Jah-ը (Ջա)` Ռաստաֆարական աստծո անուն է։ Մեծ ճանաչում է գտել սոցիալական ցանցերի շնորհիվ, որտեղ տարածում էին գտել նրա թրեքները։ Նրա առաջին ստեղծագործություններից մեծ տարածում են գտել  «Твои сонные глаза», «SnD», «Сжигая дотла» և «Ты для меня» երգերը։ Khalib-ը շուտով հայտնի դարձավ ոչ միայն Ղազախստանում, այլ նաև այլ երկրներում։
2016 թվականին թողարկել է մեներգային լիակատար երաժշտական ալբոմ` «Если че, я Баха»: 2017 թվականի գարնանը տեսահոլովակ է նկարահանել «Лейла» երգի համար։
2015 և 2016 թվականներին ընդգրկվել է «Forbes Kazakhstan» ամսագրի կազմած շոու բիզնեսի և սպորտի աստղերի ցանկում։ 2017 թվականի հունիսին դարձել է «Премия Муз-ТВ 2017» պարգևի դափնեկիր «Տարվա հայտնություն» անվանակարգում։
2018 թվականին «Медина» երգի համար ստացել է «Золотой граммофон» մրցանակը ։
2019 թվականի ամռանը տեղափոխվել է Կիև, ուր շարունակել է աշխատել «Выход в свет» ալբոմի վրա.
2019 թվականի հոկտեմբերի 29-ին թողարկել է «Выход в свет» ալբոմը. սկավառակը կազմված է 14 երգերից, որոնց ստեղծմանը մասնակցել են նաև այնպիսի հայտնի արտիստներ, ինչպիսիք են Kyivstoner, Олег Груз, COSMOS Girls, Jamala, MARUV և այլք։
2020 թվականի ապրիլի 17-ին թողարկել է EP «911» ալբոմը. այն կազմված է 3 երգերից,  հատկանշական է, որ երգերից երկուսի կրկներգերը անգլերեն լեզվով են։
2021 թվականի հունվարի 22 -ին թողարկվում է «Sage» ալբոմը, որը ahահ Խալիբը նվիրում էր ընտանեկան կյանքին և կնոջ հանդեպ սիրուն։ Իսկ դրանից հետո թողարկում է «Ես փնտրում էի, գտա» տեսահոլովակը։


== Սկավառակագրություն ==


=== Ալբոմներ ===


=== Տեսահոլովակներ ===


== Ծանոթագրություններ ==
Աստերոիդների ցանկ (281601-281700)

Աստերոիդների ցանկ (281501-281600)  • Աստերոիդների ցանկ  • Աստերոիդների ցանկ (281701-281800)
 Աստերոիդների ցանկ (281501-281600)  • Աստերոիդների ցանկ  • Աստերոիդների ցանկ (281701-281800)
Այնախոջա

Այնախոջա, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից 6 կմ արևմուտք՝ Արածանիի աջ ափին՝ Օխչիան գյուղի դիմաց։


== Բնակչություն ==
XX դարի սկզբին ուներ 360 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դուդկինո (գյուղ, Սիչովսկի շրջան)

Անվան այլ կիրառումների համար տե՛ս՝ ԴուդկինոԴուդկինո (ռուս.՝ Дудкино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Moses (երգ, Քոլդփլեյ)

Անվան այլ կիրառումների համար տե՛ս՝ Moses (այլ կիրառումներ)«Moses», երգ բրիտանական Քոլդփլեյ խմբի համերգային Live 2003 առաջին ալբոմից։ ԱՄՆ-ում թողարկվել է 2003 թվականի հոկտեմբերի 6-ին։


== Երգի մասին ==
Երգը գրվել է խմբի բոլոր անդամների կողմից։ Քրիս Մարտինի խոսքերով «այս երգը աշխարհի ամենագեղեցիկ կնոջ սիրո մասին է»։ Հետագայում Մարտինն իր երկրորդ որդուն կոչել է Մոզես Էնթոնի Մարտին։


== Երգացանկ ==


== Վարկանշային աղյուսակ ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Moses» երգի բառերը Archived 2014-05-17 at the Wayback Machine. (անգլ.) Քոլդփլեյի պաշտոնական կայքում
«Moses» Discogs կայքում
Քիոս

Քիոս (հուն․՝ Χίος, Khíos [ˈçi.os] ( )), Հունաստանի՝ մեծությամբ հինգերորդ կղզին։ Գտնվում է Էգեյան ծովում, անատոլիական (փոքրասիական) ափից 7 կիլոմետր հեռավորության վրա։ Թուրքիայից բաժանված է Քիոսի նեղուցով։ Հայտնի է մաստիկա կոչվող բուսական խեժի արտահանմամբ ( այդ նկատի առնելով՝ անվանում են նաև «Մաստիկայի կղզի»)։ Զբոսաշրջիկների ուշադրությունը գրավում են նաև կղզու միջնադարյան գյուղերը, 11-րդ դարի Նեա Մոնի վանքը, որ ընդգրկված է ՅՈՒՆԵՍԿՕ-ի Համաշխարհային ժառանգության հուշարձանների ցանկում։
Վարչականորեն՝ կղզին ձևավորում է մի առանձին համայնք Քիոսի տարածաշրջանային միավորի կազմում, որը մտնում է Հյուսիս-Էգեյան տարածաշրջանի մեջ։ Վարչական կենտրոնը և կղզու գլխավոր քաղաքը նույն՝ Քիոս անվանումը կրող քաղաքն է։ Տեղացիներն իրենց քաղաքն անվանում են Քորա ("Χώρα" բառացիորեն նշանակում է «երկիր», բայց սովորաբար այդպես է անվանվում հունական կղզու ամենաբարձրադիր բնակավայրը կամ մայրաքաղաքը)։
Կղզին համաշխարհային պատմության մեջ հիշատակվում է հույների ազատագրական պատերազմի ժամանակ՝ 1822 թվականին թուրքական զորքերի կողմից այստեղ կազմակերպված Քիոսյան ահավոր կոտորածով, որին զոհ են գնացել տասնյակ հազարավոր խաղաղ բնակիչներ։


== Տես նաև ==
Քիոսյան կոտորած


== Գրականություն ==
Fanny Aneroussi, Leonidas Mylonadis: The Kampos of Chios in its Heyday: Houses and Surroundings. Translated from the Greek by Antonis Scotiniotis. (Aipos Series, no 12). Akritas Publications, Nea Smyrni 1992, 960-7006-87-9.
Charalambos Th. Bouras: Chios. (Guides to Greece, no 4). National Bank of Greece, Athens 1974.
Charalambos Th. Bouras: Greek Traditional Architecture: Chios. Melissa, Athens 1984.
Athena Zacharou-Loutrari, Vaso Penna, Tasoula Mandala: Chios: History and Art. Translated from the Greek by Athena Dallas-Damis ... (The Monuments of Chios). The Chios Prefecture, Chios 1989. .
Hubert Pernot: En Pays Turc: L’île de Chios. (Dijon, Imprimerie Darantière, Rue Chabot-Charny, 65). Avec 17 mélodies populaires et 118 simili-gravures. J. Maisonneuve, Libraire-Éditeur, Paris 1903. (online)
Arnold C. Smith: The Architecture of Chios: Subsidiary Buildings, Implements and Crafts. Edited by Philip Pandely Argenti. Tison, London 1962.
Michales G. Tsankares, Alkes X. Xanthakes: Chios: hekato chronia photographies, 1850–1950. (Chios: One Hundred Years of Photographs, 1850–1950). Synolo, Athens 1996, 960-85416-4-6.
Eleftherios Yalouris: The Archeology and Early History of Chios. (From the Neolithic Period to the End of the Sixth Century B.C.). University of Oxford, Merton College, dissertation, 1976.


== Պատկերասրահ ==

		
		
		


== Կլիմա ==


== Ծանոթագրություններ ==


== Արտաքին հղումներ ==

Official Chios website—operated by Chios Prefecture (including tourist guide)
Sarantakou Efi, Misailidou Anna, Beneki Eleni, Varlas Michael (ապրիլի 20, 2005)։ «Chios»։ Cultural Portal of the Aegean Archipelago։ Foundation of the Hellenic World։ Արխիվացված է օրիգինալից օգոստոսի 7, 2016-ին։ Վերցված է ապրիլի 2, 2013  
History of Chios /(անգլերեն)
Chios in ancient sources @ attalus.org
«Chios»։ Encyclopædia Britannica 6 (11th ed.)։ 1911։ էջեր 236–237
Բիտ Զամանի

Բիտ Զամանի, Բիթ-Զամանի, Բիթ-Զաման, Բիտ-Զաման, Բիտ-Զամանից, Զամաանի, Զամանի, Զամանու, հնագույն երկիր (երկրամաս) Վերին Միջագետքում, Վանա լճից հարավ-արևմուտք՝ հիշատակված ասուրաբաբելոնական սեպագիր արձանագրություններում։ Մ․թ․ա․ 9-րդ դարից այսպես է կոչվել Ամիդի՝ Դիարբեքիրի շրջանը, որտեղ այդ ժամանակ իշխում էր արամեական մի ցեղ։ Ասորեստանի Թակուլթի-Նինուրտա թագավորը (մ․թ․ա․ 890-884) մի քանի արշավանք է կազմակերպել այդ ցեղի առաջնորդ Ամաբաալի՝ Զամանի որդու դեմ։ Այդ ժամանակից ի վեր Ամիդի շրջանը կոչվել է Բիտ-Զամանի։ Աշուրնասիրպալ 2-րդը (մ․թ․ա․ 883-859) իր 879 թվականի արշավանքի ժամանակ այստեղ իր որդիների կողից սպանված թագավորի փոխարենթագավոր է կարգում նրա եղբորը։ Ասորեստանի Սալմանասար 3-րդ թագավորը (859-824) Ուրարտուի դեմ կատարած իր արշավանքի ժամանակ առաջին հերթին գրավում է Բիտ-Զամանին, ապա Հայկական Տավրոսի վրայով անցնում է Արածանիի հովիտը։


== Ծանոթագրություններ ==
Նիժնիե Կարամալի (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ Նիժնիե ԿարամալիՆիժնիե Կարամալի (ռուս.՝ Нижние Карамалы, բաշկիրերեն՝ Түбәнге Ҡарамалы), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագնատ

Մագնատ (լատ.՝ magnas կամ magnatus` հարուստ, անվանի մարդ), խոշոր ֆեոդալ, մեծատոհմիկ և հարուստ ազնվական Եվրոպայի որոշ երկրներում, հատկապես ֆեոդալական-ճորտատիրական Լեհաստանում ու Հունգարիայում։ «Մագնատ» տերմինը փոխաբերական իմաստով օգտագործվում է արդյունաբերական և ֆինանսական խոշոր կապիտալի ներկայացուցիչներին բնութագրելու համար։
Յոժե Մենսինգեր

Յոժե Մենսինգեր (սլովեներեն՝ Jože Mencinger, մարտի 5, 1941(1941-03-05), Եսենիցե, Upper Carniola Statistical Region, Սլովենիա - օգոստոս 2022, Pelješac, Դուբրովնիկ Ներետվա, Խորվաթիա), սլովենացի օրենսգետ, տնտեսագետ, քաղաքական գործիչ։


== Կենսագրություն ==
Ծնվել է սլովենական Եսենիցե քաղաքում։ 1964 թվականին ավարտել է Լյուբլյանայի համալսարանի իրավաբանական ֆակուլտետը, ուսումը շարունակել Բելգրադի համալսարանի իրավաբանական դպրոցում, որն ավարտել է 1966 թվականին՝ ստանալով մագիստրոսի աստիճան։ 1975 թվականին էլ ԱՄՆ-ում՝ Փենսիլվանիայի համալսարանում պաշտպանել է իր պատրաստած ատենախոսությունը և ստացել փիլիսոփայական գիտությունների դոկտորի աստիճան։
Մենսինգերը ընդգրկվել է անկախություն ձեռք բերած Սլովենիայի առաջին կառավարության կազմում, 1990 թվականի մայիս ամսից մինչև 1991 թվականի մայիսը ղեկավարել է այդ երկրի էկոնոմիկայի նախարարությունը։ 1992 թվականին անդամագրվել է Սլովենիայի ժողովրդավարական կուսակցությանը։ 2001-2004 թվականներին եղել է Լյուբլյանայի համալսարանի ռեկտորը։ Հինգ տարի ընդգրկված է եղել Սլովենիայի Ազգային խորհրդի կազմում։ 2014 թվականի եվրոպական խորհրդարանական ընտրություններում գլխավորել է Pozitivna Slovenija կուսակցության առաջադրած թեկնածուների ցուցակը։ 
Յոժե Մենսինգերը Լյուբլյանայի համալսարանի իրավաբանական ֆակուլտետի իրավունքի և տնտեսության ամբիոնի պրոֆեսոր է, գիտությունների ու արվեստների եվրոպական ակադեմիայի անդամ։ Ուսումնասիրել և իր աշխատություններում մեկնաբանել է հետկոմունիստական շրջանում Սլովենիայում իրականացված սեփականաշնորհման գործընթացի փորձը։
Գիտական վաստակի համար Յոժե Մենսինգերը պարգևատրվել է Սլովենիայի Հանրապետության Ազատության ոսկե շքանշանով։ Նա հանդես է գալիս Բորիս Մալագարսկու «Շղթաների ծանրությունը» (The Weight of Chains]) փաստավավերագրական կինոնկարում, որտեղ խոսում է Եվրոպական միությանը Սլովենիայի անդամակցության արդյունքների մասին։


== Ծանոթագրություններ ==


== Արտաքին հղումներ ==
Jože Mencinger, PhD, Professor
Մամուլ (չափման միավոր)

Անվան այլ կիրառումների համար տե՛ս՝ Մամուլ (այլ կիրառումներ)Մամուլ, չափի միավոր հրատարակչական գործում և պոլիգրաֆիայում։ 

Հեղինակային Մամուլը գրական ստեղծագործության ծավալի չափման միավոր է և հավասար է 40 հազար տպագրական նիշի (տառ, կետադրական նշաններ, թիվ, ինչպես նաև բառերի միջակա բացատներ) կամ բանաստեղծական նյութի 700 տողի կամ 3 հազար սմ2 տպված գրաֆիկական նյութի (պատկերազարդում, քարտեզ և այլն)։
Թղթային Մամուլը հրատարակության թղթի քանակի հաշվառքի միավոր է։
Տպագրական Մամուլը հրատարակության բնական ծավալի չափի միավոր է։ Տպագրական Մամուլի պայմանական միավոր է համարվում 60×90 սմ չափսի թուղթը։ Տպագրական Մամուլը կոչվում է նաև ֆիզիկական Մամուլ (70×90, 70×108, 84×108 սմ)։
Հաշվա-հրատարակչական Մամուլը տպագրական հրատարակության ծավալի հաշվառքի միավոր է և կազմում է 40 հազար նիշ կամ 700 բանաստեղծական տող կամ 3 հազար սմ2 գրաֆիկական նյութ։ Տպագրված ստեղծագործության ծավալը հաշվվում է հաշվա-հրատարակչական Մամուլով, որն ընդգրկում է գրական աշխատության իսկական ծավալը հեղինակային Մամուլով, բոլոր այլ կարգի տեքստային ու գրաֆիկական նյութերի ծավալը (խմբագրական առաջաբան, էջատիտղոս, էջահամար և այլն), որոնք տեղավորված են հրատարակությունում։ Հաշվա-հրատարակչական Մամուլը կիրառվում է հրատարակչական պլանավորման և հաշվարկի, խմբագիրների, տեխնիկական խմբագիրների, սրբագրիչների աշխատանքի չափը որոշելու համար։